อยากกินซีฟู้ดดีๆ สดๆ ย่านสายไหม ต้องมาที่ร้านสะพานปลา ร้านอยู่สายไหม 65/1 มีที่จอดรถ ร้านเปิดช่วงเย็นคือ 4 โมงครึ่ง ไปจนถึง 4 ทุ่มครึ่ง ร้านตกแต่งเรียบง่าย มีที่นั่งแบ่งเป็น2โซนคือด้านนอกนั่งในสนามหญ้าโล่งกว่าง รับลมเย็นธรรมชาติ มีที่เครื่องเล่นเด็กด้วย หรือนั่งโซนด้านในห้องแอร์ก็ได้ค่ะ ที่นี้มีเมนูเด่นคือ ปลากะพงสองใจ จะเป็นปลาทอดที่ฝั่งนี้จะเป็นแบบทอดน้ำปลา อีกฝั่งจะราดซอสแบบสามรส ราคาแรงอยู่พอควร (400 บาท) แต่ตัวปลาทอดกรอบอร่อย แล้วที่ชอบอีกอย่างคือทอดมันกุ้ง จิ้มน้ำจิ้มเปรี้ยวหวาน เรากินเพลินเลย แล้วยังมีเมนูเนื้อปูผัดผงกระหรี่ ข้าวผัดปู ก็โอเคดี รวมๆเราก็ชอบนะ อาหารมาเร็วดีบริการใช้ได้ลองแวะมาชิมดูค่ะ